પ્રથમ કથા – બ્રહ્મવેતસની કથા એ તારા દિવ્ય આત્માના વિસ્તારની કથા છે. તુ પરમ દિવ્ય પરમાત્માના અંશરુપ અવતર્યો હતો. તારા સંત માતાપિતાએ તને આધ્યાત્મિક જીવનના સંસ્કાર આપ્યા અને તુ ધીરે ધીરે કર્મના બંધનમાંથી મુક્ત થઈ રહ્યો હતો. તને દરેક જીવ પ્રત્ય ઉંડી અનુકંપા હતી. એટલે જ તે એ સિંહણ અને તેના બચ્ચાઓને મદદ કરી. પરંતુ અજાગ્રુતભાવે કરાયેલુ દરેક કર્મ બંધનકર્તા હોય છે. જ્યારે તે વિચાર્યુ કે મે આમને બચાવ્યા ત્યારે તારામા કર્તાભાવનુ અભિમાન જાગ્યુ અને તુ કર્મના બંધનથી બંધાયો. તુ એ સિંહણ અને તેના બચ્ચાઓની સાથે ઋણાનુબંધના અદ્રશ્ય દોરાથી બંધાયો અને એ ઋણાનુબંધ ચુકવતા તમને સહુને કેટલાયે જન્મો થયા. તે તારા એ જન્મના માતાપિતા જ તારા આગલા જન્મોમા પણ માતાપિતા રહે એવી પ્રાર્થના કરી. એનાથી તમે ત્રણ પણ કેટલાય જન્મ સુધી એ ઋણાનુબંધમાં રહ્યા.